
          AVIZ

asupra propunerii legislative pentru modificarea şi completarea art.43, lit.a), b) şi f), art.44, art.45, alin.4 şi art.49 din Legea nr.128/1997 privind Statutul personalului didactic, privind norma didactică la educatoare, învăţători şi institutori, precum şi a unor categorii de personal didactic din învăţământul special


În conformitate cu prevederile art. 95 din Regulamentul Camerei Deputaţilor, republicat, Comisia juridică, de disciplină şi imunităţi a fost sesizată, spre dezbatere şi avizare, cu  propunerea legislativă pentru modificarea şi completarea art.43, lit.a), b) şi f), art.44, art.45, alin.4 şi art.49 din Legea nr.128/1997 privind Statutul personalului didactic, privind norma didactică la educatoare, învăţători şi institutori, precum şi a unor categorii de personal didactic din învăţământul special, trimisă cu adresa nr. Pl.x 131  din 10 aprilie 2007, înregistrată cu nr. 31/387 din 11 aprilie 2007. 


În conformitate cu prevederile art. 75 alin. (1) din Constituţia României, republicată, şi ale art. 92 alin. (8) pct. 2 lit. e), din Regulamentul Camerei Deputaţilor, republicat, cu modificările ulterioare, Camera Deputaţilor este prima Cameră sesizată.


Potrivit prevederilor art. 61 din Regulamentul Camerei Deputaţilor, republicat, Comisia a dezbătut iniţiativa legislativă,  menţionată mai sus, în şedinţa din 25 aprilie 2007.


Membrii Comisiei au examinat iniţiativa legislativă supusă avizării, expunerea de motive la propunerea legislativă, precum şi avizul favorabil al Consiliului Legislativ, nr. 418 din 28.03.2007. Guvernul nu a transmis punctul de vedere solicitat cu adresa nr. Pl. -x. 131 din 19 martie 2007.

În urma dezbaterilor, cu unanimitate de voturi, s-a hotărât avizarea favorabilă a propunerii legislative.

În raport de obiectul şi conţinutul său, proiectul de lege face parte din categoria legilor organice.

